[επι ι]ερ[ε]ως γλαυκιου [το]υ κιλλαιου μηνος υπ[ερβερεταιου --- εδοξε τηι] [βο]υληι και τωι δημωι μενανδρος απολλα ειπεν ε[πειδη μηνας μενητος] υπ[αρχει εκ της] [π]ρωτης ηλικιας καλλιστον ηγησαμενος ειναι το [τηι πατρ]ιδι χρησι[μο]ν εα[υτον] [π]αρεχεσθαι ουτε δαπανης και χορηγιας ουδεμιας φειδομενος ουτε κακοπαθια[ν] [κ]αι κινδυνον εκκλινων ουτε την απαντωμενην καταφθοραν των ιδιων τοις υπερ της πολεως πρεσβευουσιν υπολογιζομενος παντα δε ταυθ ηγουμενος δευτερα και προ πλειστου θεμενος το προς την πατριδα γνησιον και εκτενες βουλομενος τε τωι μεν δημωι δια της ιδιας σπουδης αει τι των χρησιμων κατασκευαζειν εαυτωι δε και τοις εξ εαυτου δια της απαντωμενης εκ του πληθους ευχαριστιας δοξαν αιμνηστον περιποειν πολλας μεν πρεσβειας επιτελεσας [π]ρος τους βασιλεις εν αις παντα τα συνφεροντα κατηργασατο μετα των συμπρεσβευτων τωι δημωι τας τ ενχειρι[σ]θεισας εαυτωι πιστεις οσιως διεφυλαξεν πραγματευθεις δε και παρα στρατωνι τω[ι] στρατηγωι της χερρονησου και των κατα την θραικην τοπων και της καλλιστης υποδοχης αξιουμενος παρ αυτωι δια την εν τοις πιστευομενοις καθαρειοτητα εκεινον τε παρειστατο χρησιμον γεινεσθαι τηι πολει αυτος τε πασι τοις πολιταις εκτενως προσηνεχθη των τε βασιλεων εις θεους μετασταντων και της πολεω[ς] [ε]ν επικινδυνωι καιρωι γενομενης δια τε τον απο των γειτνιωντων θρακων φοβον και των αλλων των εκ της αιφνιδιου περιστασεως επισταντων χαλεπων μηνα[ς] και λεγων και πρασσων διετελει τα αριστα και καλλιστα διδους απροφασιστως εαυτον εις παντα τα συνφεροντα τηι πολει τας τε πρεσβειας ανεδεχετο προθυμως προς τε τους στρατηγους τους αποστελλομενους υπο ρωμαιων εις την ασιαν και τους πεμπομενους πρεσβευτας εν αις εν ουδενι καθυστερησεν ο δημος αλλα παντα κατωκονομησατο δια της των πρεσβευοντων κακοπαθιας προς ους τε επρεσβευσεν δημους εν καιροις αναγκαιοις τα λυσιτελη τηι πατριδι μετα των συνπρεσβευτων κατεσκευασεν εν τε ταις πολεμικαις περιστασεσιν ανηρ αγαθος ων διατετελεκεν περι τον δημον ιερευς τε αποδειχθεις το[υ] βασιλεως ατταλου αξιως ανεστραφη του δημου πασαν υπομεινας φιλαγαθω[ς] την εν τοις δαπανωμενοις χορηγιαν επιστραφεις ου μονον των πολιτων [και] των αλλων των κατοικουντων την πολιν αλλα και των παρεπιδημουντω[ν] ξενων περιτιθεις την εκ των ξενων ευφημιαν τηι πατριδι γυμνασιαρχος τε αιρεθεις της τε ευταξιας των εφηβων και των νεων προενοηθη της τε αλλης ευσχημοσυνης της κατα το γυμνασιον αντελαβετο καλως κα[ι] φιλοτιμως κατεσκευασεν δε τον τε λουτρωνα και τον εφ[ε]ξης οικον ανεθηκεν δε και αγαλμα λευκου λιθου τα τε ελλειποντα και οντα αναγκαια προσκατεσκευασεν εν τε τοις γενεθλιοις του βασιλεως καθ εκαστον μηνα θυσιαζων υπερ του δημου διαδρομας ετιθει τοις τε εφηβοις και τοις νεοις συνετελει δε και ακοντισμους και τοξειας ετιθει δε και επαλειμματα δια της εαυτου φιλοδοξιας προτρεπομενος εις ασκησιν και φιλοπονιαν τους νεους ανθ ων ο δημος αποδεχομενος αυτου το φιλοσπουδον και εκτενες συνεχωρησεν μεν αυτωι τας επιγραφας ηξιωσεν δε επαινου δια των ψηφισματων οι τε εφηβοι και οι νεοι εστεφανωσαν αυτον τε και τον εφηβαρχον ων αποδεξαμενος την τιμην της δαπανης αυτους παρελυσεν τας δε των οπλων αναθεσεις εκ των ιδιων εποιησατο του τε δημου προελομενου νομισματι χαλκινω χρησθαι ιδιωι χαριν του νομειτευεσθαι μεν τον της π[ολ]εως χαρακτηρα το δε λυσιτελες το περιγεινομενον εκ της τοιαυτης προσοδου λαμβανειν τον δημον και προχειρισαμενου τους την πιστιν ευσεβως τε και δικαιως τηρησοντας μηνας αιρεθεις μετα του συναποδειχθεντος την καθηκουσαν εισηνεγκατο επιμελειαν εξ ων ο δημος δια την των ανδρων δικαιοσυνην τε και φιλοτιμιαν χρηται τωι ιδιωι νομισματι εν τε ταις αλλαις α[ρ]χαις και λειτουργιαις εις ας ο δημος αυτον προκεχειρισται ισον εαυτον και δικαιον παρεισχηται βουλομενος στοιχειν τοις υφ εαυτου πρασσομενοις και κατα μηθεν ενλειπειν τηι προς το πληθος ευνοιαι φυλασσειν δε ορθως και δικαιως τας ενχειριζομενας αυτωι πιστεις το τε δευτερον παρακληθεις γυμνασιαρχησαι υπεμεινεν εν καιροις δυσκολοις τεθλειμμενων ημ[ων] εξ ετων πλειονων δια τε τας θραικιους επιδρομας και τους περισταντας την πολιν πολεμους εν οις απηχθη μεν τα απο των αγρων παντα ασπορος δε η πλε[ισ]τη χωρα εγενετο αι τ επιγενομεναι κατα το συνεχες αφοριαι του σιτου εις αποριαν κατα κοινον τε τον δημον ηγαγον καθ ιδιαν τε εκαστον των πολιτων εν[θα] και μηνας εν πολλοις τεθλειμμενος παντα δε ταυτα παραιτησαμενος τωι θεω[ρ]ειν τον δημον ευχαριστον οντα και τιμαν τους αγαθους ανδρας επισταμενον [υ]περεθετο εαυτον ταις τε δαπαναις και τηι λοιπηι φιλοδοξιαι εισελθων γαρ εις την αρχην τηι νουμηνιαι συνετελεσεν μεν θυσιας τωι τε ερμει και τωι ηρακλε[ι] τοις καθιδρυμενοις εν τωι γυμνασιωι θεοις υπερ της του δημου και της των νεων σωτηριας επετελεσεν δε και διαδρομας και θεσεις ακοντισμου και τοξειας τηι δε εχομ[ε]νηι καλλιερησας εκαλεσεν επι τα ιερα ου μονον τους μετεχοντας του αλειμματος αλλα και τους λοιπους παντας ποιουμενος την μεταδοσιν των ιερων και τοις ξενοις καθ εκαστον τε μηνα επιτελων τας πρεπουσας θυσιας υπερ των νεων τοις προεστηκοσιν του γυμνασιου θεοις φιλαγαθως και μεγαλομερως εχρητο τιθεις ακοντισμους τε και τοξειας και διαδρομας επιτελων μεταδιδους μεν τοις νεοις των καλλιερουμενων υφ εαυτου ιερων προτρεπομενος δε δια της τοιαυτης φιλοδοξια[ς] [π]ρος ασκησιν και φιλοπονιαν τους νεους εξ ων αι των νεωτερων ψυχαι προς ανδρειαν αμιλλωμεναι καλως αγονται τοις ηθεσιν προς αρετην μετεδιδου δε τοις αλειφομενοις των ιερων [τ]ων απο του αλειμματος εις οικον κοινην ποιουμενος την φιλανθρωπιαν και τοις ξενο[ις] [τ]οις μετεχουσι του αλειμματος προσηνεχθη δε φιλανθρωπως και τοις τας ακροασει[ς] ποιησαμενοις πασιν βουλομενος και εν τουτοις δια των πεπαιδευμενων το ενδοξον π[ε]ριτιθεναι τηι πατριδι επεμεληθη δε και της των εφηβων και νεων παιδειας της τε λοιπη[ς] ευσχημοσυνης της κατα το γυμνασιον προενοηθη εχορηγησεν δε και ξυστρας και επαλειμματα εθηκεν συνετελεσεν δε και αγωνα τωι ερμει και ηρακλει εν τωι υπερβερεταιωι μ[ηνι] τιθεις αθλα παντων των αθληματων τοις τε νεοις και τοις εφηβοις οπλα επισημα ενδεδεμενα εν οπλοθηκαις εφ α επιγραψας τους νικησαντας την αναθεσιν αυτων παραχρημα εν τωι γυμνασιωι εποιησατο εθηκεν δε και δευτερεια θεματα εθηκεν δε και παισιν αθλα και οπλομαχια[ς] θεματα εφηβοις τε και ανδρασιν ομοιως δε και διατοξειας και διακοντισμου εθηκεν δε κα[ι] οπλα μακρου δρομου και ευταξιας και φιλοπονιας και ευεξιας συντελεσας δε και θυσιαν τοις προγεγραμμενοις θεοις και κατατροχασας την ευανδριαν κατα τον νομον εκαλεσεν επι τα ιερα τους αλειφομενους παντας και τους ξενους τους μετεχοντας των κοινων λαμπραν ποιησαμενος την υποδοχην και αξιαν των θεων και του δημου ινα ουν και ο δημος φαινηται τους καλους και αγαθους των ανδρων τιμων και τους απο της πρωτης ηλικιας φιλοτιμους γινομενους περι τα κοινα και φιλοδοξειν προαιρουμενους αποδεχομενος και εν χαριτος [α]ποδοσει μη λειπηται θεωρουντες τε και οι λοιποι τας περιγινομενας τιμας εκ του δημου τοις καλοις και αγαθοις ζηλωται μεν των καλλιστων γινωνται προτρεπωνται δε προς αρετην επαυξηται δε τα κοινα παρορμωμενων παντων προς το φιλοδοξειν και περιποιουντων αει τι τηι πατριδι των καλων τυχηι τηι αγαθηι δεδοχθαι τηι βουληι και τωι δημωι επηνησθαι μηναν μενητος επι τε τοις προγεγραμμενοις πασιν και εφ ηι εχων ευνοιαι διατελει προς τον δημον συνκεχωρησθαι δε αυτωι και την των οπλων αναθεσιν επιτελεσαι ποιουμενωι τας επιγραφας και οτι εστεφανωται υπο τε των εφηβων και των νεων στεφανουσθαι δε αυτον και υπο του δημου ανα πα[ν] ετος της πανηγυρεως εν τωι γυμνικωι αγωνι χρυσωι στεφανωι την αναγορευσιν του κηρυκος ποιουμενου κατα ταδε ο δημος στεφανοι μηναν μενητος γυμνασιαρχησαντα δις καλως κα[ι] φιλοδοξως αρετης ενεκεν και ευνοιας της εις εαυτον. στησαι δε αυτου και εικονα χαλκην [ε]ν τωι γυμνασιωι εφ ης επιγραφησεται ο δημος και οι νεοι μηναν μενητος γυμνασιαρχησαν[τ]α δις καλως και φιλοδοξως και αγαθον ανδρα γεγονοτα περι τον δημον. καλεισθαι δε αυ[τ]ον και εκγονους εις προεδριαν εν πασι τοις αγωσιν οις αν επιτεληι ο δημος ποιεισθαι δε του στεφανου την αναρρησιν τον κατ ενιαυτον γινομενον αγωνοθετην. επει δε βουλομενος δια την υπαρχουσαν περι τα κοινα στενοχωριαν χαριζεσθαι και εν τουτοις τηι πολει αναδεχεται εκ των ιδιων το ανηλωμα το εις τον ανδριαντα προνοηθητωι ινα ως καλλιστος σταθηι αναγραψατωι δε και εις στηλην λευκου λιθου τοδε το ψηφισμα και στησατωι εις το γυμνασιον.
Thr. Chersonesos — Sestos (Akbaş): Yalova — 133-120 BC — Dumont-Homolle (1892) 451,111c(7) — OGIS 339
 133-120 BC 